João Lourenço
João Manuel Gonçalves Lourenço (Lobito, 5. ožujka 1954.) je angolski političar, bivši ministar obrane u kabinetu predsjednika dos Santosa te aktualni predsjednik te zemlje, od 26. rujna 2017. godine. Od 2016. godine obnaša i dužnost potpredsjednika vladajuće stranke MPLA. 

Karijeru je započeo u vojsci, boreći se i u ratu za nezavisnost i u građanskom ratu. Godine 1978. otišao je na obuku i studij u Sovjetski Savez, odakle se vratio 1982. godine; u Angoli je stekao čin artiljeriskog generala. Aktivnom politikom počeo se baviti 1984. godine, kada je imenovan guvernerom provincije Moxico. Na parlamentarnim izborima 2017. godine bio je predložen kao predsjednički kandidat od strane MPLA-a te je, nakon uvjerljive pobjede svoje stranke, postao izabrani predsjednik. Prisegnuo je 25. rujna, naslijedivši tako dos Santosa, koji je zemljom vladao od 1979. godine. 

Oženjen je Anom Afonso Dias Lourenço, parlamentarnom zastupnicom i bivšom ministricom iz redova MPLA-a. Imaju šestero djece.

Angolski političari
Predsjednici Angole
Angolski vojskovođe‎